लेट पंजाबी सिंगर अमर सिंह चमकीला की जिंदगी पर बेस्ड है फिल्म, लीड रोल में दिखेंगे दिलजीत-परिणीति
Parineeti Chopra, Diljit Dosanjh Starrer  Amar Singh Chamkila Teaser Released  परिणीति चोपड़ा और दिलजीत दोसांझ की अपकमिंग फिल्म चमकीला का टीजर रिलीज हो गया है। फिल्म की कहानी पंजाबी सिंगर अमर सिंह चमकीला की जिंदगी पर बेस्ड है।
परिणीति चोपड़ा और दिलजीत दोसांझ की अपकमिंग फिल्म चमकीला का टीजर रिलीज हो गया है। फिल्म की कहानी पंजाबी सिंगर अमर सिंह चमकीला की जिंदगी पर बेस्ड है। इम्तियाज अली फिल्म के डायरेक्टर हैं। जल्द ही नेटफ्लिक्स पर ये फिल्म देखने को मिलेगी।
पहली बार बिना पगड़ी के दिखे दिलजीत दोसांझ 
टीजर की शुरुआत में भीड़ के बीच स्टेज पर अनाउंसमेंट होती है- जवान दिलों की मुस्कान और बुज्रुगों की शान। इसके बाद अमर सिंह चमकीला का रोल कर रहे दिलजीत एकतारा लेकर स्टेज पर आते हैं।
फिल्म के टीजर में पहली बार दिलजीत बिना पगड़ी के दिख रहे हैं। उन्होंने एक विग लगाई है। फिल्म में परिणीति चोपड़ा ने चमकीला की वाइफ और सिंगर बीबी अमरजीत कौर का रोल किया है। फिल्म का म्यूजिक एआर रहमान ने दिया है।
डायरेक्टर इम्तियाज अली ने सोशल मीडिया पर फिल्म का टीजर शेयर करते हुए लिखा है- आइकोनिक म्यूजिकल एंटरटेनर अमर सिंह चमकीला की अनसुनी कहानी नेटफ्लिक्स पर आने वाली है।
शो में परफॉर्म करने से पहले हुई थी चमकीला की हत्या
1980 के दशक में अमर सिंह ने अपने म्यूजिक के दम पर अपनी पहचान बना ली थी। अमर सिंह को पंजाब का पहला रॉकस्टार भी कहा जाता है। 8 मार्च 1988 को पंजाब के मेहसामपुर में परफॉर्म करने जा रहे अमर सिंह की हत्या कर दी जाती है। कार से उतरते वक्त बाइक सवार लोगों ने चमकीला और उनकी पत्नी पर गोली चलाकर उनकी हत्या कर दी थी।